C 35/10

Ghanan sekä Euroopan yhteisön ja sen jäsenvaltioiden ensivaiheen talouskumppanuussopimuksen pöytäkirjassa 1 olevan 7 artiklan 3 kohdan b alakohdan mukainen komission ilmoitus

Euroopan unionin ja muiden Länsi-Afrikan maiden, muiden AKT-valtioiden sekä Euroopan unionin merentakaisten maiden ja alueiden välinen kumulaatio Ghanan ja EU:n ensivaiheen talouskumppanuussopimuksen pöytäkirjassa 1 olevan 7 artiklan 1 ja 2 kohdan mukaisesti

(2022/C 35/02)

Ghanan ja Euroopan unionin, jäljempänä ”unioni” (1), välisen ensivaiheen talouskumppanuussopimuksen, jäljempänä ”talouskumppanuussopimus”, pöytäkirjassa 1 olevan 7 artiklan 1 kohdan mukaan unionin viejät voivat pitää aineksia, jotka ovat peräisin

— muista sellaisista Länsi-Afrikan maista (2), joilla on tulliton ja kiintiötön pääsy unionin markkinoille;

— muista sellaisista Afrikan, Karibian ja Tyynenmeren valtioista, jäljempänä ’AKT-valtiot, jotka ovat soveltaneet talouskumppanuussopimusta ainakin väliaikaisesti; tai

— unionin merentakaisista maista ja unionin merentakaisilta alueilta, jäljempänä ”MMA:t”;

unionin alkuperäaineksina, kun ne sisältyvät unionissa tuotettuun ja Ghanalle talouskumppanuussopimuksen mukaisesti vietyyn tuotteeseen, jollei 7 artiklassa vahvistetuista muista edellytyksistä muuta johdu.

Pöytäkirjassa 1 olevan 7 artiklan 2 kohdan mukaan unionin viejät voivat katsoa, että unionissa tuotetulle ja Ghanalle talouskumppanuussopimuksen mukaisesti viedylle tuotteelle talouskumppanuussopimusta ainakin väliaikaisesti soveltaneissa muissa AKT-valtioissa taikka MMA:issa tehty valmistus tai käsittely on suoritettu unionissa, jollei 7 artiklassa vahvistetuista muista edellytyksistä muuta johdu.

Unionilla on sopimuksia ja järjestelyjä, joissa määrätään hallinnollisesta yhteistyöstä sellaisten talouskumppanuussopimuksia soveltavien AKT-valtioiden, MMA:iden ja EU:n yleisestä tullietuusjärjestelmästä etuuksia saavien Länsi-Afrikan maiden kanssa, jotka täyttävät tarvittavat vaatimukset. Euroopan komissio on toimittanut Ghanalle yksityiskohtaiset tiedot tällaisista sopimuksista ja järjestelyistä. Näin ollen unioni on täyttänyt pöytäkirjassa 1 olevan 7 artiklan 3 kohdassa vahvistetut hallinnolliset vaatimukset.

Pöytäkirjassa 1 olevassa 7 artiklassa määrättyä kumulaatiota voidaan sen vuoksi soveltaa unionissa 1. helmikuuta 2022 alkaen seuraavasti:

Pöytäkirjassa 1 olevan 7 artiklan 2 kohdassa määrättyä kumulaatiota voidaan soveltaa seuraavien maiden kanssa:

— Talouskumppanuussopimusta soveltavat AKT-talouskumppanuussopimusvaltiot: — Cariforum: Antigua ja Barbuda; Bahaman yhteisö; Barbados; Belize; Dominican yhteisö; Dominikaaninen tasavalta; Grenada; Guyanan tasavalta; Jamaika, Saint Kitts ja Nevis; Saint Lucia, Saint Vincent ja Grenadiinit; Surinamen tasavalta sekä Trinidadin ja Tobagon tasavalta; — Keski-Afrikan alue: Kamerunin tasavalta — Itäisen ja eteläisen Afrikan alue: Komorien liitto; Madagaskarin tasavalta; Mauritiuksen tasavalta; Seychellien tasavalta ja Zimbabwen tasavalta; — Eteläisen Afrikan kehitysyhteisö: Botswanan tasavalta, Eswatinin kuningaskunta, Etelä-Afrikan tasavalta Lesothon kuningaskunta, Mosambikin tasavalta ja Namibian tasavalta; — Tyynenmeren alue: Fidžin tasavalta, Papua-Uuden-Guinean itsenäinen valtio, Salomonsaaret ja Samoa; — Länsi-Afrikan alue: Norsunluurannikko

— MMA:t: — Grönlanti, Uusi-Kaledonia ja sen alaisuuteen kuuluvat alueet, Ranskan Polynesia, Ranskan eteläiset ja antarktiset alueet, Wallis ja Futunasaaret, Saint Barthelemy, Saint-Pierre ja Miquelon, Aruba, Bonaire, Curaçao, Saba, Sint Eustasius ja Sint Maarten.

Pöytäkirjassa 1 olevan 7 artiklan 1 kohdassa määrättyä alkuperäkumulaatiota voidaan edellä lueteltujen lisäksi soveltaa seuraavien maiden kanssa:

— Länsi-Afrikan alue (GSP-edunsaajamaat): Benin, Burkina Fasoa, Gambia, Guinean tasavalta, Guinea-Bissau, Liberia, Mali, Mauritania, Niger, Nigeria, Senegal, Sierra Leone ja Togo.

Tämä ilmoitus julkaistaan EU:n ja Ghanan välisen talouskumppanuussopimuksen pöytäkirjassa 1 olevan 7 artiklan 3 kohdan mukaisesti.

(1) Ghanan sekä Euroopan yhteisön ja sen jäsenvaltioiden välisellä ensivaiheen talouskumppanuussopimuksella perustetun talouskumppanuussopimuskomitean päätös N:o 1/2020, annettu 20 päivänä elokuuta 2020, käsitteen ”alkuperätuotteet” määritelmää ja hallinnollisen yhteistyön menetelmiä koskevan pöytäkirjan N:o 1 hyväksymisestä (EUVL L 350, 21.10.2020, s. 1).

(2) Benin, Burkina Faso, Kap Verde, Norsunluurannikko, Gambia, Guinea, Guinea-Bissau, Liberia, Mali, Mauritania, Niger, Nigeria, Senegal, Sierra Leone ja Togo.